ועדת הכנסת, כנסת 24, פרוטוקול מספר 125, 2022-08-22 10:00

ניר אורבך: בוקר טוב, אני מתכבד לפתוח את ישיבת הכנסת.

ניר אורבך: היום, כ"ה באב, תשפ"ב, 22 באוגוסט 2022.

ניר אורבך: על סדר היום: בחירת ממלא מקום ליושב ראש הכנסת בעת העדרו מהארץ.

ניר אורבך: מזכיר הכנסת, מר דן מזרוק, בבקשה.

דן מרזוק: תודה.

דן מרזוק: יושב-ראש הכנסת עתיד לצאת את הארץ בקרוב לשתי נסיעות.

דן מרזוק: הנסיעה הראשונה תתקיים השבוע, ב-24 באוגוסט עד ה-2 בספטמבר.

דן מרזוק: הנסיעה השנייה – מה-5 בספטמבר עד ה-9 בספטמבר.

דן מרזוק: בהתאם לסעיף 20א לחוק-יסוד הכנסת, מתבקשת הוועדה לבחור סגן ליושב-ראש הכנסת שימלא את מקומו.

דן מרזוק: יושב-ראש הכנסת ממליץ שאת מקומו ימלא בתקופות האלה חבר הכנסת יבגני סובה, סגן יושב-ראש הכנסת.

ניר אורבך: תודה רבה.

ניר אורבך: נעבור להצבעה על מינויו של חבר הכנסת יבגני סובה, סגן יושב-ראש הכנסת, ממלא מקומו של יושב-ראש הכנסת בתקופות שבהן הוא נעדר מן הארץ.

ניר אורבך: מי בעד?

ניר אורבך: מי נגד?

ניר אורבך: בעד – רוב

ניר אורבך: פה אחד.

ניר אורבך: הבקשה אושרה.

ניר אורבך: שיהיה בעזרת השם בהצלחה כולנו.

ניר אורבך: המשך פגרה נעימה, חופשה נעימה.

ניר אורבך: תודה לכולם.